Manana se vriende in hof oor aanranding | Maroela Media
Cyril Madonsela en Thulani Mdaka (middel) buite die Randburg-landdroshof (6 Oktober 2017). Foto: Lindi Masinga/ANA
Die voorval het in Augustus in die vroeë oggendure in Cubana gebeur. ŉ Video van Manana en sy vriende wat die vroue aanrand is wyd op sosiale media versprei. Die voorval het opslae veroorsaak met talle mense wat geëis het dat die adjunkminister moet bedank.
Manana het drie weke gelede skuld erken op drie aanklagte van aanranding met die doel om ernstig te beseer. Hy is op borgtog van R5 000 vrygelaat en die saak duur voort.
Manana was nie Vrydag by die hof om sy vriende, Cyril Madonsela (35) en Thulani Mdaka (30), te ondersteun nie. Madonsela en Mdaka word aangekla van die aanranding van Mandisa Duma, Thina Mopipa en Noluthando Mahlaba.
Albei mans het skuld op die aanklagte teen hulle erken. Madonsela en Mdaka is gevolglik skuldig bevind en die saak is tot 7 November uitgestel vir voorvonnisverrigtinge.
Even your shadow leaves you in darkness!